b"\n_START_ARTICLE_\nSateen j\xc3\xa4lkeen (elokuva)\n_START_SECTION_\nJuoni\n_START_PARAGRAPH_\nElokuvan p\xc3\xa4\xc3\xa4henkil\xc3\xb6 on samurai Ihei Misawa (Akira Terao), joka on is\xc3\xa4nn\xc3\xa4t\xc3\xb6n (r\xc5\x8dnin) japanilaisen miekkailun (kenjutsu) opettaja. H\xc3\xa4n vaeltaa feodaaliajan Japanissa etsien alansa t\xc3\xb6it\xc3\xa4 yhdess\xc3\xa4 vaimonsa Tayo Misawan kanssa. Vaikka Ihei Misawa on taidokas miekkamies ja kuuluisan miekkakoulukunnan (Mugai-ry\xc5\xab) opetusluvan (Menkyo kaiden) ansainnut miekkailunopettaja, ei h\xc3\xa4n ole onnistunut saamaan pysyv\xc3\xa4\xc3\xa4 ty\xc3\xb6paikkaa. Hyv\xc3\xa4luontoinen ja rauhallinen samurai tuntuu \xc3\xa4rsytt\xc3\xa4v\xc3\xa4n ylempi\xc3\xa4\xc3\xa4n ja huono onnikin tuntuu seuraavan t\xc3\xa4t\xc3\xa4 hyv\xc3\xa4syd\xc3\xa4mist\xc3\xa4 miest\xc3\xa4 paikasta toiseen. Vaelluksellaan antisankari Misawa tekee kuitenkin suuren vaikutuksen feodaali-herra Nagai Izumi no kami Shigeakiin (jota esitt\xc3\xa4\xc3\xa4 japanilaisen n\xc3\xa4yttelij\xc3\xa4n Toshir\xc5\x8d Mifunen  poika Shir\xc5\x8d Mifune), joka haluaa t\xc3\xa4st\xc3\xa4 vaatimattomasta samuraista klaaninsa uuden miekkailunopettajan. Ajatus roninista klaanin miekkailunopettajana ei kuitenkaan miellyt\xc3\xa4 kaikkia klaanin virkailijoita. Samalla Misawa on hankkinut itselleen vihamiehi\xc3\xa4 l\xc3\xa4heisen kaupungin miekkailukoulusta eli kenjutsu-dojolta voittamalla raha-ottelussa kaikki paikalliset miekkailuntaitajat.\n_START_SECTION_\nVenetsian elokuvajuhlat\n_START_PARAGRAPH_\n'CinemAvvenire' Award  1999"